CELEX: 62012CN0396
Language: et
Date: 2012-08-27 00:00:00
Title: Kohtuasi C-396/12: Eelotsusetaotlus, mille on esitanud Raad van State (Madalmaad) 27. augustil 2012 — A. M. van der Ham, A. H. van der Ham-Reijersen van Buuren, muu menetlusosaline: College van Gedeputeerde Staaten van Zuid-Holland

8.12.2012   
            
            
               ET
            
            
               Euroopa Liidu Teataja
            
            
               C 379/13
            
         Eelotsusetaotlus, mille on esitanud Raad van State (Madalmaad) 27. augustil 2012 — A. M. van der Ham, A. H. van der Ham-Reijersen van Buuren, muu menetlusosaline: College van Gedeputeerde Staaten van Zuid-Holland
   (Kohtuasi C-396/12)
   2012/C 379/21
   Kohtumenetluse keel: hollandi
   
      Eelotsusetaotluse esitanud kohus
   
   Raad van State (Madalmaad)
   
      Põhikohtuasja pooled
   
   
      Apellatsioonkaebuse esitajad:. M. van der Ham, A. H. van der Ham-Reijersen van Buuren
   
      Muu menetlusosaline: College van Gedeputeerde Staaten van Zuid-Holland
   
      Eelotsuse küsimused
   
   
               1.
            
            
               Kuidas mõista mõistet „tahtlik rikkumine”, mis on sätestatud nõukogu 20. septembri 2005. aasta määruse (EÜ) nr 1698/2005 Maaelu Arengu Euroopa Põllumajandusfondist (EAFRD) antavate maaelu arengu toetuste kohta (1), mida on muudetud nõukogu 19. jaanuari 2009. aasta määrusega nr 74/2009 (2), artikli 51 lõikes 1, komisjoni 7. detsembri 2006. aasta määruse (EÜ) nr 1975/2006, millega kehtestatakse määruse (EÜ) nr 1698/2005 rakendamise eeskirjad (3), artiklis 23 ja komisjoni 21. aprilli 2004. aasta määruse (EÜ) nr 796/2004, millega kehtestatakse nõukogu määruses (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) ette nähtud nõuetele vastavuse, toetuse ümbersuunamise ning ühtse haldus- ja kontrollisüsteemi rakendamise üksikasjalikud reeglid (4), artikli 67 lõikes 1; kas sellise rikkumisega on tegemist juba siis, kui rikutakse pikalt püsinud poliitikat ühise põllumajanduspoliitika nõuetele vastavuse õiguslikku raamistikku käsitlevate siseriiklike suuniste artikli 8 lõike 2 punkti c tähenduses?
            
         
               2.
            
            
               Kas liidu õigusega on vastuolus, kui liikmesriigis otsustatakse, et eeskirja on nende määruste tähenduses „tahtlikult” rikutud ainuüksi juba siis, kui esineb üks või mitu järgnevat asjaolu:
               
                           a)
                        
                        
                           vastava nõuetele vastavuse nõude mittejärgimisel juba eeldatakse tahtlust;
                        
                     
                           b)
                        
                        
                           vastav nõuetele vastavuse nõue on kompleksne;
                        
                     
                           c)
                        
                        
                           tegemist on pikalt püsinud poliitikaga;
                        
                     
                           d)
                        
                        
                           tegemist on aktiivse tegevusega või teadliku tegevusetusega;
                        
                     
                           e)
                        
                        
                           põllumajandustootjat on eelnevalt teavitatud vastava nõuetele vastavuse nõude täitmisel esinenud puudustest;
                        
                     
                           f)
                        
                        
                           nõuetele vastavuse nõude mittejärgimise ulatuse põhjal tuleb lähtuda tahtlusest?
                        
                     
         
               3.
            
            
               Kas toetuse saanud isikut võib süüdistada „tahtlikus rikkumises”, kui kolmas isik teeb need tööd toetuse saanud isiku ülesandel?
            
         
      (1)  ELT L 277, lk 1.
   
      (2)  ELT L 30, lk 100.
   
      (3)  ELT L 368, lk 74.
   
      (4)  ELT L 141, lk 18.